Maskarena fuliko

La Maskarena fuliko, laŭ la scienca nomo Fulica newtonii, estis specio de birdoj de la ordo de Gruoformaj kaj de la familio Raledoj jam formortinta. Ĝi troviĝis en insuloj de Maskarenoj nome Maŭricio kaj Reunio. Delonge konata el subfosiliaj ostoj trovitaj en la marĉo Mare aux Songes de iama insulo, sed nur atribuitaj el priskriboj, pli poste oni trovis ilin ankaŭ en Reunio. Rakontoj de fruaj vojaĝistoj en Maŭricio estis tamen ĝenerale atribuitaj al la Verdkrura galinolo, sed ŝajne tiu specio koloniigis la insulon post la formorto de la endemia fuliko.

Aspekto
La Maskarena fuliko estis granda birdo kaj kvankam ne nefluganta, ĝi havis reduktitan flugkapablon, tiel ke se persekutite, ĝi eĉ pli preferintus eskapi per plonĝado ol ĝi jam estas ĝenerala kutimo de la fulikoj. Ĉar la birdo havis konsiderindan eltenemon, ĝi povus esti facile transpasinta la oceanon inter la insuloj, klarigante kial ununura specio okazis sur ambaŭ insuloj.

La birdoj aspektis kvazaŭ superdimensiaj eŭraziaj fulikoj, estante proksimume 45 cm longaj, sed ĉar ili estis pli verŝajne derivitaj de la Krestfuliko, estas ne klare ĉu la distingaj ruĝaj kapelstaraĵoj (kiuj estas facile preteratentitaj) sur la supro de la blanka frunta ŝildo ne ĉeestis aŭ simple ne estis raportitaj fare de la vojaĝisto Sieur Dubois, kiu priskribis la specion iom detale en 1674 kiel "Akvokokinojn kiuj estas tiel grandaj kiel kokoj. Ili ĉiam estas nigraj, kaj havas grandan blankan kreston sur la kapo."

Formorto
Ĉiuj surteraj specioj de Raledoj sur la Maskarenoj originis de Madagaskaro kaj estis viktimoj de katpredado kiu kaŭzis malkreskon en populacio. Tamen, la ĉefa kaŭzo de formorto estis troĉasado. Ekzistas unu pluekzistanta raleda specio, nome la eŭrazia fuliko, Gallinula chloropus pyrrhorrhoa, kiu koloniigis la insulojn post la formorto de la Maskarena fuliko.

Referencoj

Eksteraj ligiloj

Kategorio:Raledoj
Kategorio:Birdoj de Reunio
Kategorio:Birdoj de la Hinda oceano
Kategorio:Formortintaj birdoj